[Foto's] Swart Maandag: Duisende trek by Kanonkop saam | Maroela Media
Nuwe LP's aangekondig om vakante poste te vul
Hengelaar verdrink by Valsbaai
Egpaar op hoewe oorval, aangerand
5 vas vir onwettige besit van Sassa-kaarte
Niemand nog vas vir moord op Ermelo-boer
Wat is Plan B vir basiese onderwys?
Highlanders-blitzkrieg tref Waratahs
[Foto's] Swart Maandag: Duisende trek by Kanonkop saam
Duisende mense het by Kanonkop in Klapmuts naby Stellenbosch bymekaargekom vir 'n optog teen plaasmoorde.
Die aksie vind spesifiek hier plaas aangesien dit naby is aan waar Joubert Conradie van die plaas Uitkyk op 24 Oktober vermoor is. Die optog maak deel uit van die landwye Swart Maandag-protesaksies
Die optoggangers gaan na Kaapstad beweeg. Richard Bosman, uitvoerende direkteur van die departement veiligheid en sekerheid vir die Stad Kaapstad, het gesê daar is 'n permit toegeken aan die groep wat 'n optog hou onder die vaandel van "Genoeg is Genoeg".
Foto: David Griesel/Facebook
Bosman het gesê die stad het egter nie verwag dat soveel duisende mense sal opdaag nie. Die groep sal met Voortrekkerweg in die rigting van Joostenbergvlakte beweeg. Hulle sal deur Bellville, Parow, Goodwood, Kensington en die Maitland-gebiede beweeg.
Die polisie monitor die optog. Volgens Bosman is die optog vreedsaam. Hy het gesê erge verkeersontwrigtings sal na verwagting voorkom al word die N1 nie geraak nie.
Maroela Media het vroeër berig talle hoofweë en strate in Gauteng is vroeër Maandagoggend tot stilstand gebring weens optogte deur mense wat hul stem dik maak teen plaasmoorde.
Honderde mense het ook by die Voortrekkermonument bymekaargekom vir 'n oomblik van stilte vir die slagoffers van plaasmoorde.